**J e l e n t é s  
Salföld Község Önkormányzata Képviselő-testületének  
2022. szeptember 26-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!  
A Képviselő-testület lejárt határidejű határozatainak végrehajtásáról az alábbiakban számolok be:

**51/2022. (V. 16.) HATÁROZATA**

***A gyermekjóléti és gyermekvédelmi feladatok ellátásáról szóló***

***2021. évre vonatkozó átfogó értékelés elfogadásáról***

Salföld Község Önkormányzata Képviselő-testülete a gyermekjóléti és gyermekvédelmi feladatok ellátásáról szóló 2021. évre vonatkozó értékelést elfogadja.

Utasítja a polgármestert, hogy az értékelést a Veszprém Megyei Kormányhivatal részére küldje meg.

Felelős: Fábián Gusztáv polgármester

Határidő: 2022. június 15.

**Kormányhivatal döntésről értesítve**

**56/2022. (V. 16.) HATÁROZATA**

***Köveskáli Önkéntes Tűzoltó Egyesület támogatási kérelméről***

Salföld Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 19.) önkormányzati rendelete alapján elhatározza, hogy a Köveskáli Önkéntes Tűzoltó Egyesületet (Székhely: 8274 Köveskál, Fő u. 10.) nem részesíti támogatásban.

**Egyesület döntésről értesítve**

**57/2022. (V. 16.) HATÁROZATA**

***Kővágóörsi Önkéntes Tűzoltó Egyesület támogatásáról***

Salföld Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Kővágóörsi Önkéntes Tűzoltó Egyesület (Székhely: 8254 Kővágóörs, Dózsa Gy. u. 1.) (továbbiakban: Egyesület) egyszeri 50.000 Ft-tal, azaz Ötvenezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: Az Egyesület működési kiadások támogatása

A felhasználás határideje: 2022. december 31.

Az Egyesület a támogatásról 2023. január 31.-ig köteles elszámolni.

A támogatási cél kormányzati funkciója: 032020 Tűz- és katasztrófavédelmi tevékenységek

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Fábián Gusztáv, polgármester

Határidő:

* a megállapodás megkötésére: 2022. június 30.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Egyesület döntésről értesítésre, támogatási szerződés megkötésre került**

**60/2022. (V. 16.) HATÁROZATA**

***Munkavédelmi feladatok ellátásra szerződés kötéséről***

Salföld Község Önkormányzata Képviselő-testülete a munkavédelmi feladatok ellátására a Firework Hungary Kft (9700 Szombathely, Varasd u. 0.) által tett árajánlatot ebben a formában (havi) nem fogadja el, helyette a megoldandó feladatok elvégzésére egyedi szerződést kíván kötni.

Felhatalmazza a polgármestert, hogy a döntésről a céget értesítse, illetve az egyedi szerződés megkötése érdekében tegye meg a szükséges lépéseket.

Felelős: Fábián Gusztáv, polgármester

Határidő: azonnal

**Feladat ellátására egyedi szerződés kerül megkötésre**

**61/2022. (V. 16.) HATÁROZATA**

***A települési önkormányzatok szociális célú tűzifa vásárláshoz kapcsolódó   
támogatására pályázat benyújtásáról és a vállalt önerő összegéről***

Salföld Község Önkormányzat Képviselő-testülete a települési önkormányzatok szociális célú tűzifa vásárláshoz kapcsolódó támogatásáról szóló pályázati kiírás alapján szociális célú tűzifa vásárláshoz kapcsolódó támogatásra igényt nyújt be 6 erdei m³ mennyiségben kemény lombos tűzifára, melyhez a szükséges önerőt összesen 7.620 Ft (6.000 Ft+ Áfa) összegben biztosítja.

Salföld Község Önkormányzata tudomásul veszi, hogy a tűzifa szállításából származó költségek az önkormányzatot terhelik.

A pályázatban vállalt önerőt és a szállítás költségeit a Képviselő-testület Salföld Község Önkormányzata Képviselő-testületének a 2022. évi költségvetéséről szóló önkormányzati rendeletében meghatározott tartalékkerete terhére biztosítja.

A Képviselő-testület a pályázati adatlap tartalmával, az abban foglalt nyilatkozattal egyetért.

Salföld Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Fábián Gusztáv, polgármester

Határidő: 2022. augusztus 31.

**Pályázat benyújtása megtörtént**

**62/2022. (V. 16.) HATÁROZATA**

***ebrendészeti feladatok ellátásáról***

Salföld Község Önkormányzatának Képviselő-testülete elfogadja az Olt-alom Állatvédő Egyesület ( 8226 Alsóörs, Kisloki u. 1017. hrsz) által megküldött árajánlatot, az előterjesztés szerinti tartalommal a szerződéstervezetben foglaltakat.

A Képviselő-testület felhatalmazza a Polgármestert, hogy a döntésről értesítse a szervezetet és az ebrendészeti feladatok ellátására vonatkozó szerződést aláírja 2022. június 1-től 2022. december 31-ig terjedő határozott időre.

Felelős: Fábián Gusztáv polgármester

Határidő: haladéktalanul

**Feladat ellátásra szerződés kötés megtörtént**

**66/2022. (V. 16.) HATÁROZATA**

***Zongora megvásárlásáról***

A Salföld Község Önkormányzata Képviselő-testülete a G.Hofbauer-Wien 1938. bécsi páncéltőkés zongora megvásárlására kapott felajánlásról az alábbiak szerint dönt: Az Önkormányzat igényt tart a felajánlott zongorára és 50.000 Ft összegben megvásárolja.

Felhatalmazza a polgármestert, hogy a zongora megvásárlását lebonyolítsa.

Felelős: Fábián Gusztáv, polgármester

Határidő: 2022. június 30.

**Zongora adás-vétel nem történt meg, a tulajdonos elszállította**

**68/2022. (V. 24.) HATÁROZATA**

***A Kővágóörsi Közös Önkormányzati Hivatal 2021. évi zárszámadása elfogadásáról***

I. Salföld Község Önkormányzata Képviselő-testülete a Kővágóörsi Közös Önkormányzati Hivatal 2021. évi gazdálkodásáról szóló beszámolót – az előterjesztésnek megfelelően 145 232 434 Ft bevétellel, és 129 166 458 Ft kiadással - elfogadja.

II. A kiadási fő összegen belül a kiemelt előirányzatokat a következőkben állapítja meg.

a) személyi juttatások 98 561 063 Ft

b) munkaadókat terhelő járulékok 14 998 167 Ft

c) dologi kiadások 13 343 426 Ft

d) ellátottak pénzbeli juttatásai 0 Ft

e) egyéb működési célú kiadások 1 832 688 Ft

f) beruházások 431 114 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi fő összegen belül a következőkben állapítja meg.

a) működési célú támogatások 3 453 561 Ft

b) felhalmozási célú támogatások 0 Ft

c) közhatalmi bevételek 0 Ft

d) működési bevételek 11 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 141 778 862 Ft

IV. A Közös Hivatal 2021. évi

a) mérlegét az 1. melléklet;

b) bevételei jogcím-csoportonkénti részletezését a 2. melléklet;

c) kiadásait a 3. melléklet;

d) vagyon kimutatását a 4. melléklet;

e) maradvány kimutatását az 5. melléklet;

f) eredmény kimutatását a 6. melléklet;

g) személyi juttatásai alakulását a 7. melléklet;

h) kiadásai kormányzati funkciónkénti kimutatását a 8. melléklet;

i) eszközei állományának alakulását a 9. melléklet

tartalmazza.

**Intézkedést nem igényel**

**69/2022. (V. 24.) HATÁROZATA**

***A Kővágóörsi Közös Önkormányzati Hivatal 2021. évi pénzmaradványának,   
pénzmaradvány felhasználásának elfogadásáról***

Salföld Község Önkormányzata Képviselő-testülete a Kővágóörsi Közös Önkormányzati Hivatal 2021. évi pénzmaradványát 16 065 976 Ft összegben állapítja meg, melyből kötelezettségvállalással terhelt pénzmaradvány 8 646 986 Ft.

A pénzmaradvány fennmaradó, kötelezettségvállalással nem terhelt összege a 2022. évi költségvetésbe került beépítésre.

**Intézkedést nem igényel**

**74/2022. (VI. 27.) HATÁROZATA**

***A gyermekétkeztetés intézményi térítési díjairól***

Salföld Község Önkormányzata Képviselő-testülete hozzájárul az előterjesztésben szereplő – Révfülöp Nagyközség Önkormányzata Képviselő-testületének a gyermekétkeztetés intézményi térítési díjáról szóló rendelete módosításáról szóló - rendelet megalkotásához.

A Képviselő-testület felkéri a polgármestert, hogy a döntésről Révfülöp Nagyközség Önkormányzata Polgármesterét értesítse.

Felelős: Fábián Gusztáv polgármester

Határidő: 2022. július 15.

**Révfülöp Önkormányzata döntésről értesítve**

**75/2022. (VI. 27.) HATÁROZATA**

***Badacsonytomaj Város Önkormányzata Képviselő-testületének a gyermekvédelmi ellátásokról szóló önkormányzati rendelete módosításához való hozzájárulásról***

Salföld Község Önkormányzata Képviselő-testülete hozzájárul az előterjesztésben szereplő - Badacsonytomaj Város Önkormányzata Képviselő-testületének a gyermekvédelmi ellátásokról szóló önkormányzati rendelete módosításáról szóló - rendelet megalkotásához.

A Képviselő-testület felkéri a polgármestert, hogy a döntésről Badacsonytomaj Város Önkormányzata polgármesterét értesítse.

**Felelős:** Fábián Gusztáv, polgármester

**Határidő:** 2022. július 15.

**Badacsonytomaj Önkormányzata döntésről értesítve**

**76/2022. (VI. 27.) HATÁROZATA**

***A vendégház igénybevételéért fizetendő szállásdíj meghatározásáról***

Salföld Község Önkormányzata Képviselő-testülete a Salföld, Kossuth u. 27. szám alatt lévő 4 fő elhelyezésére magánszálláshelyként hasznosított vendégháza igénybevételéért fizetendő szállásdíjat 2022. július 1.-től az alábbiak szerint határozza meg:

2022. július 01-től 2022. augusztus 31-ig

maximum 4 főig 16.000.-Ft/nap

2022. szeptember 1-től 2022. szeptember 30-ig

maximum 4 főig 12.000.-Ft/nap

Legkisebb szállásfoglalás minimum négy éjszaka. Az ár nem tartalmazza az idegenforgalmi adót.

Felelős: Fábián Gusztáv polgármester Határidő: azonnal

**Szállásdíj honlapon módosításra került**

**79/2022. (VI. 29.) HATÁROZATA**

***A Kővágóörsi Közös Önkormányzati Hivatal 2022. évi költségvetés második módosításának elfogadásáról***

Salföld Község Önkormányzata a Kővágóörsi Közös Önkormányzati Hivatal 2022. évi költségvetésének második módosítását az előterjesztés szerinti tartalommal az alábbiak szerint elfogadja.

1. A Kővágóörsi Közös Önkormányzati Hivatal 2022. évi költségvetésének elfogadásáról szóló határozat I-III. pontja helyébe a következő rendelkezések lépnek:

I. A Képviselő-testület a 2022. évi költségvetés bevételi fő összegét 165 294 918 forintban, a kiadási fő összegét 165 294 918 forintban állapítja meg.

II. A kiadási fő összegen belül a kiemelt előirányzatokat a következőkben állapítja meg.

a) személyi juttatások 123 770 415 Ft

b) munkaadókat terhelő járulékok 16 956 143 Ft

c) dologi kiadások 21 364 045 Ft

d) ellátottak pénzbeli juttatásai 0 Ft

e) egyéb működési célú kiadások 2 500 000 Ft

f) beruházások 704 315 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi fő összegen belül a következőkben állapítja meg.

a) önkormányzat működési támogatása 0 Ft

b) működési célú támogatások 12 587 467 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 102 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 152 707 349 Ft

2. A Kővágóörsi Közös Önkormányzati Hivatal 2022. évi költségvetésének elfogadásáról szóló határozat mellékletei helyébe a jelen határozat mellékletei lépnek.

**Intézkedést nem igényel**

**Határozati javaslat:  
  
SALFÖLD KÖZSÉG ÖNKORMÁNYZATA   
KÉPVISELŐ-TESTÜLETÉNEK   
  
/2022. (IX. 26.) HATÁROZATA**

**Jelentés elfogadásáról**  
  
Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Fábián Gusztáv  
 polgármester  
Kővágóörs, 2022. szeptember 20.